Samuel Weber

Samuel Weber (* 26. marec 1835, Poprad† 18. máj 1908, Spišská Belá) bol cirkevný hodnostár a regionálny historik.

 Rodinné väzby 
 brat Rudolf Weber
 manželka Mária, dcéra Samuela Steinera
 otec: Ján Samuel Weber
 matka: Jana rod. Hirthová

 Štúdiá a literárna činnosť 
Základnú školu navštevoval v Poprade, ďalej študoval na evanjelickom lýceu v Kežmarku. Roku 1854 maturoval na kat. kráľ. gymnáziu v Levoči, teológiu študoval v Prešove a teológiu a filológiu v Jene. Bol vychovávateľom v rodine grófa A. Čákiho v Spišskej Novej Vsi, bol evanjelickým kaplánom v Spišskej Belej, bol konseniorom, neskôr seniorom spišského seniorátu.

Okrem pastoračnej činnosti a náboženskej spisbe (kázne a učebnice náboženstva pre ľudové školy) sa zaoberal najmä históriou spišských miest, kultúrou a spôsobom života tunajších obyvateľov, výskumom života a diela významných osobností Spiša. Zhromažďoval pramene k dejinám tatier, venoval sa štúdiu názvoslovia tatranských štítov a lokalít. Zaujímal sa o botaniku, najmä o liečivé rastliny. Zaoberal sa aj hospodárskymi otázkami tohto regiónu. Bol propagátorom myšlienok Schultzeho-Delitzscha v záujme ochrany stredných roľníkov, remeselníkov a obchodníkov pred sproletarizovaním. Je autorom asi 20 samostatných prác, štúdií a článkov v nemeckých a maďarských časopisoch.

Bol stálym spolupracovníkom časopisov Zipser Bote, Szepesi Lapok a Karpathen Post.

 Činiteľ v spolkových aktivitách 
Samuel Weber bol v predsedníctve Uhorského protestantského spolku, v Uhorskom evanjelickom literárnom spolku. Od roku 1883 bol podpredsedom Uhorského karpatského spolku a vedúcim botanickej sekcie Karpatského múzea v Poprade. Bol zakladateľom a funkcionárom miestnych združení: Belianskeho spevokolu, ochotníckeho divadla, poľovníckeho a hasičského spolku, bol členom Spišského historického spolku a Spolku spišských učiteľov. V roku 1875 sa stal spoluzakladateľom, neskôr predsedom Hospodárskeho kasína v Spišskej Belej, kde rozvíjal bohatú prednáškovú a hospodársko-organizačnú činnosť. Bol vyznamenaný Radom Františka Jozefa 3. tr.

 Dielo 
 historické
 Einiges aus der Geschichte Bélas, 1880
 Zipser Geschichts- und Zeitbilder, 1880
 Monographie der evangelischen Gemeinde A. C. Béla..., 1885
 Geschichte der Stadt Béla, 1892
 Szepes megye története 1-2. Bibliographia, 1896
 Ehrenhalle verdienstvoller Zipser ..., 1901
 Kežmarské mučedlníci, 1908
 Supplementum III. Analectorum terrae Scepusiensis, 1908
 a i.
 náboženské
 Antrittspedigt, gehalten am 14. April 1861..., 1861
 Ein Wort zur ersten Kindergebete für Schule und Haus, 1887
 a i.
 učebnice
 Christlichen Religionsunterricht ..., 1873
 Bilder aus der Kirschengeschichte, 1874
 a i.

 Dielo v elektronickej podobe 
 Zipser Geschichts- und Zeitbilder : Ein Beitrag zur vaterländischen Geschichte. Leutschau : Druck und Verlag J. T. Reiss, 1880. 392 s. - dostupné v Digitálnej knižnici UKB

 Zdroj 
 WEBER, Samuel. In: 

 Externé odkazy 
 Záznam o narodení a krste v matrike riadok 7 - farnosť Poprad

Kategória:Cirkevní hodnostári
Kategória:Osobnosti z Popradu
Kategória:Slovenskí historici
Kategória:Slovenskí evanjelickí kňazi
Kategória:Osobnosti Evanjelického kolégia v Prešove
Kategória:Osobnosti Evanjelického lýcea v Kežmarku